Document ID: 31999R0012

KOMISSION ASETUS (EY) N:o 12/1999,
annettu 7 päivänä tammikuuta 1999,
hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1921/95 muuttamisesta ja asetuksen (ETY) N:o 3566/90 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (ETY) N:o 2201/96 (1), sellaisena kuin se on viimeksi muutettuna asetuksella (EY) N:o 2199/97 (2), ja erityisesti sen 11 artiklan 2 kohdan,
sekä katsoo, että
komission asetuksessa (EY) N:o 1921/95 (3), sellaisena kuin se on muutettuna asetuksella (EY) N:o 2427/95 (4), olevassa liitteessä vahvistetaan luettelo tuotteista, joilta edellytetään tuontitodistus, sekä niitä koskevien vakuuksien määrät; näistä tuonnin valvontatoimenpiteistä saatujen kokemusten perusteella sekä kaupan ja tilastointitekniikoiden kehittymisen vuoksi tietyt tuotteet voidaan poistaa mainitusta liitteestä, ja tämän poiston seurauksena olisi kumottava asetuksen (EY) N:o 1921/95 6 artikla, jonka säännöksillä ei enää ole perusteita,
entisestä Jugoslavian tasavallasta Makedoniasta peräisin olevien jalostettujen hapankirsikoiden neuvoston asetuksessa (EY) N:o 77/98 (5) vahvistettujen ja komission asetuksella (EY) N:o 123/98 (6) säänneltävien tariffikattojen mukaisesti olisi CN-koodiin ex 0813 40 95 kuuluvat tuotteet lisättävä luetteloon tuotteista, joilta edellytetään tuontitodistus, sekä vahvistettava niitä koskevan vakuuden määrä,
luettelo tuotteista, joihin sovelletaan asetuksen (EY) N:o 1921/95 2 artiklan 2 kohdan säännöksiä, vahvistetaan komission asetuksessa (ETY) N:o 3566/90 (7), sellaisena kuin se on muutettuna asetuksella (EY) N:o 1032/95 (8); koska tämä toimenpide vahvistetaan komission asetuksessa (EY) N:o 2125/95 (9), sellaisena kuin se on viimeksi muutettuna asetuksella (EY) N:o 2493/98 (10), säilöttyjen sienien osalta ja asetuksissa (EY) N:o 122/98 (11), sellaisena kuin se on muutettuna asetuksella (EY) N:o 1057/98 (12) ja (EY) N:o 123/98 Bosniasta ja Herzegovinasta, Kroatiasta sekä entisestä Jugoslavian tasavallasta peräisin olevien jalostettujen hapankirsikoiden osalta ja koska toimenpiteen säilyttäminen vaikuttaa tarpeettomalta muiden tuotteiden tai alkuperien osalta, hallinnon selkeyden ja tehokkuuden vuoksi asetus (ETY) N:o 3566/90 olisi kumottava, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1921/95 seuraavasti:
1) Poistetaan 6 artikla.
2) Korvataan asetuksen liite tämän asetuksen liitteellä.
2 artikla
Kumotaan asetus (ETY) N:o 3566/90.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä tammikuuta 1999.

Labels: 3
17
18